# ZMLUVA o poskytovaní služieb

**„Akčný plán a opatrenia mesta Brezna zamerané na zmiernenie dôsledkov zmeny klímy – externý manažment“**,

uzatvorená podľa § 269 ods. 2 zákona 513/1991 Zb. Obchodného zákonníka

1. **Zmluvné strany Poskytovateľ:**

Sídlo:

v mene ktorého koná:

konanie vo veciach zmluvných:

telefón, e-mail:

IČO:

DIČ:

Bankové spojenie:

IBAN:

 ďalej len „Poskytovateľ“) a

**Objednávateľ: Mesto Brezno**

Sídlo: Námestie gen. M. R. Štefánika 1/1, 977 01 Brezno

Štatutárny zástupca: JUDr. Tomáš Abel PhD., primátor mesta

IČO: 00313319

DIČ: 2020398391

Tel.: 048/6306 231

Email: podatelna@brezno.sk

Bankové spojenie: Prima Banka Slovensko, a.s.

IBAN: SK34 5600 0000 0020 0279 5045

(ďalej len „Objednávateľ“)

Zmluvné strany na základe výsledkov verejného obstarávania, zákazky s nízkou hodnotou podľa § 117 zákona o verejnom obstarávaní, uzatvárajú túto Zmluvu o poskytovaní služieb externého manažmentu pre projekt „Akčný plán a opatrenia mesta Brezna zamerané na zmiernenie dôsledkov zmeny klímy“ (ďalej len „Zmluva“), ktorej účelom je úspešná implementácia uvedeného projektu.

# Článok I.

# Predmet Zmluvy

1. Poskytovateľ sa zaväzuje poskytnúť pre Objednávateľa služby externého projektového manažmentu pri implementácii Projektu s kódom ACC02P04 uskutočneného v rámci programu „Zmierňovanie a prispôsobovanie sa zmene klímy“ (SK-Klíma), financovaného z Finančného mechanizmu Európskeho hospodárskeho priestoru a Nórskeho finančného mechanizmu v programovom období 2014-2021.
2. Služby externého projektového manažmentu budú Poskytovateľom poskytované v súlade
* s požiadavkami Objednávateľa,
* s projektovou zmluvou na realizáciu projektu v rámci programu „Zmierňovanie a prispôsobovanie sa zmene klímy“ (SK-Klíma) spolufinancovaného z Nórskeho finančného mechanizmu 2014 – 2021 a štátneho rozpočtu Slovenskej republiky,
* s podmienkami uvedenými v programe „Zmierňovanie a prispôsobovanie sa zmene klímy“ (SK-Klíma), financovaného z Finančného mechanizmu Európskeho hospodárskeho priestoru a Nórskeho finančného mechanizmu v programovom období 2014-2021,
* s usmerneniami, príručkami a pokynmi Správcu programu.
1. Predmet Zmluvy je podrobne špecifikovaný v prílohe č. 1 tejto Zmluvy.
2. Objednávateľ sa zaväzuje poskytnúť pre Poskytovateľa dohodnutú odmenu za poskytnuté služby.

# Článok II.

# Čas plnenia

1. Poskytovateľ bude služby externého manažmentu Projektu poskytovať 33 mesiacov od nadobudnutia účinnosti Zmluvy, alebo do ukončenia realizácie aktivít Projektu.

# Článok III.

**Práva a povinnosti zmluvných strán**

1. Objednávateľ je oprávnený kedykoľvek aktualizovať svoje požiadavky a dávať Poskytovateľovi pokyny pri poskytovaní odborných služieb,
2. Objednávateľ je povinný počas trvania tejto Zmluvy sprístupniť Poskytovateľovi údaje a informácie nevyhnutne potrebné pre plnenie predmetu Zmluvy,
3. Objednávateľ je povinný bezodkladne oboznamovať Poskytovateľa so všetkými novými skutočnosťami, o ktorých sa dozvie alebo mal dozvedieť pri svojej činnosti a ktoré sú, alebo môžu byť vo vzťahu k predmetu Zmluvy podstatné alebo dôležité,
4. Objednávateľ je povinný poskytnúť Poskytovateľovi pravdivé informácie, ktoré majú vplyv na povahu a spôsob uskutočnenia požadovaných odborných služieb, a nesmie zamlčať žiadne informácie, dôležité pre poskytnutie týchto odborných služieb,
5. Poskytovateľ je oprávnený odmietnuť poskytnutie odborných služieb, ak Objednávateľ ani na písomné požiadanie neposkytne Poskytovateľovi potrebné doklady a súčinnosť,
6. Poskytovateľ je oprávnený požadovať od Objednávateľa ďalšie, dodatočné informácie alebo pokyny, ktoré sú nevyhnutne potrebné na poskytovanie odborných služieb,
7. Poskytovateľ je povinný pri plnení predmetu Zmluvy postupovať s odbornou starostlivosťou v zmysle platných právnych predpisov, metodických pokynov upravujúcich podmienky čerpania nenávratného finančného príspevku a podľa pokynov Objednávateľa a v súlade s jeho záujmami,
8. Poskytovateľ je povinný oznámiť Objednávateľovi všetky okolnosti, ktoré zistil pri plnení predmetu Zmluvy a ktoré môžu mať vplyv na zmenu pokynov Objednávateľa. Od pokynov Objednávateľa sa môže odchýliť len ak je to naliehavo nevyhnutné v záujme Objednávateľa a Poskytovateľ nemôže včas dostať jeho súhlas,
9. Poskytovateľ je povinný monitorovacie správy/doplňujúce monitorovacie údaje a žiadosti o platbu, resp. akékoľvek dokumenty v rámci komunikácie so Správcom programu SK-Klíma, pred ich odoslaním zaslať na schválenie Objednávateľovi,
10. Poskytovateľ je povinný zachovávať mlčanlivosť o informáciách poskytnutých Objednávateľom v súvislosti s poskytovaním odborných služieb. Poskytovateľ sa zaväzuje, že neoznámi bez predchádzajúceho písomného súhlasu Objednávateľa, tretím osobám žiadne informácie, týkajúce sa predmetu a podmienok tejto Zmluvy.

# Článok IV.

**Odmena za poskytovanie služieb**

1. Cena odborných služieb externého manažmentu Projektu bola stanovená na základe výsledkov verejného obstarávania uvedeného v preambule tejto Zmluvy nasledovne:

Cena bez DPH: .......................... EUR

Výška DPH: ......................... EUR

Cena s DPH: .......................... EUR

1. Uvedená cena je konečná a zahŕňa všetky náklady, ktoré Poskytovateľovi vzniknú v súvislosti s plnením predmetu tejto Zmluvy.

# Článok V.

**Fakturácia poskytovaných služieb**

1. Poskytovateľ je oprávnený fakturovať poskytnuté služby externého manažmentu mesačne na základe skutočne zrealizovaných a Prijímateľom prevzatých služieb a to v alikvotnej výške 1/33 z dohodnutej zmluvnej ceny uvedenej v článku IV. Tejto Zmluvy.
2. Poskytovateľ je oprávnený fakturovať Objednávateľovi len skutočne poskytnuté služby.
3. Prílohou faktúry musí byť Protokol o vykonaných činnostiach, ktoré Poskytovateľ oprávnene a preukázateľne vynaložil za obdobie alebo za činnosti, na ktoré sa vzťahuje faktúra. Protokol o vykonaných činnostiach musí byť podpísaný obidvoma zmluvnými stranami.
4. Splatnosť faktúry je 60 dní odo dňa doručenia príslušnej faktúry do podateľne Mestského úradu Brezno, Námestie gen. M. R. Štefánika 1/1, 977 01 Brezno.
5. Poskytovateľ doručí Objednávateľovi originály faktúry v troch vyhotoveniach.
6. Faktúra musí mať tieto náležitosti:
* označenie zmluvných strán, obchodné meno, adresu, sídlo, IČO, DIČ, IČ DPH,
* číslo faktúry,
* deň vystavenia a deň splatnosti faktúry,
* fakturovanú sumu v EUR,
* označenie osoby, ktorá faktúru vystavila,
* pečiatku a podpis zodpovedného zástupcu dodávateľa,
* prílohy v rozsahu a spracované spôsobom, ktoré predpisuje táto Zmluva,
* označenie peňažného ústavu a číslo účtu zhodné s údajmi uvedenými v časti 1 tejto Zmluvy, na ktorý sa má platiť, konštantný a variabilný symbol,
* označenie tejto Zmluvy, podľa ktorej je faktúra vystavená,
* Protokol o vykonaných činnostiach
* názov a kód projektu.
1. V prípade, že faktúra nebude obsahovať náležitosti uvedené v tejto Zmluve, Objednávateľ je oprávnený vrátiť ju Poskytovateľovi na doplnenie, v tomto prípade sa zastaví plynutie lehoty splatnosti a nová lehota splatnosti začne plynúť doručením opravenej faktúry Objednávateľovi.
2. Objednávateľ uhradí odplatu podľa tohto článku na základe vystavenej faktúry prevodom finančných prostriedkov na účet Poskytovateľa uvedeného v časti 1 tejto Zmluvy.

# Článok VI.

**Osobitné ustanovenie**

1. Poskytovateľ sa zaväzuje, že umožní všetkým kontrolným subjektom, vrátane Ministerstva životného prostredia Slovenskej republiky, Ministerstva investícií, regionálneho rozvoja a informatizácie Slovenskej republiky, Ministerstva financií Slovenskej republiky, Úradu pre finančný mechanizmus, Ministerstva zahraničných vecí Nórskeho kráľovstva, Výboru pre finančný mechanizmus, Úradu generálneho audítora Nórskeho kráľovstva a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom povereným týmito inštitúciami vykonať kontrolu dokladov súvisiacich s plnením tejto Zmluvy, a to po celú dobu povinnej archivácie týchto dokumentov, určenou v súlade s platnými právnymi predpismi SR.
2. Poskytovateľ je povinný strpieť výkon kontroly, auditu a overovania súvisiaceho s predmetom zákazky kedykoľvek počas platnosti a účinnosti zmluvy o poskytnutí grantu v rámci programu SK-Klíma, a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly, auditu a overovania sú:
3. MŽP SR a ním poverené osoby,
4. Útvar následnej finančnej kontroly a nimi poverené osoby,
5. Najvyšší kontrolný úrad SR, príslušná správa finančnej kontroly, Certifikačný orgán a nimi poverené osoby,
6. Orgán auditu, jeho spolupracujúce orgány a nimi poverené osoby,
7. Splnomocnení zástupcovia Európskej komisie, Európskeho dvora audítorov a Nórskych grantov
8. Osoby prizvané orgánmi uvedenými v bode a) až d) v súlade s príslušnými právnymi predpismi SR a EÚ.

# Článok VII. Zánik zmluvy

1. Poskytovateľ je oprávnený odstúpiť od Zmluvy v prípade podstatného porušenia Zmluvy zo strany Objednávateľa, pričom podstatným porušením Zmluvy zo strany Objednávateľa je najmä:
* neposkytnutie nevyhnutnej súčinnosti Objednávateľa podľa podmienok tejto Zmluvy,
* neuhradenie odmeny za poskytovanie odborných služieb.
1. Objednávateľ je oprávnený odstúpiť od Zmluvy v prípade podstatného porušenia Zmluvy zo strany Poskytovateľa, pričom podstatným porušením Zmluvy zo strany Poskytovateľa je najmä:
* poskytovanie služieb externého projektového manažmentu v rozpore s podmienkami uvedenými v tejto Zmluve napriek písomnému upozorneniu zo strany Objednávateľa,
* prevedenie záväzkov vyplývajúcich z tejto Zmluvy na tretie osoby, a to bez súhlasu Objednávateľa,
* neposkytnutie služieb externého projektového manažmentu, a to napriek písomnej výzve Objednávateľa,
* nesplnenie povinnosti Poskytovateľa uvedenej v čl. VI tejto Zmluvy.
* Identifikácia konfliktu záujmov a kolúzneho správania zo strany Poskytovateľa, pokiaľ takéto správanie nie je možné odstrániť podniknutím nápravných opatrení, resp. neprišlo k odstráneniu takéhoto stavu ani po vyzvaní zo strany Objednávateľa alebo Objednávateľ vyhodnotil, že podniknuté opatrenia Poskytovateľa nie sú dostatočné.
1. Odstúpenie od Zmluvy musí mať písomnú formu a jeho účinky nastávajú dňom jeho doručenia druhej zmluvnej strane.
2. Zmluva zanikne aj vzájomnou písomnou dohodou oboch zmluvných strán ku dňu uvedenom v dohode.

# Článok VIII. Zmluvné pokuty

1. Poskytovateľ má nárok na vyplatenie úroku z omeškania za každý aj začatý deň omeškania s platbou splatnej faktúry vo výške 0,05 % z celkovej nezaplatenej čiastky za každý aj začatý deň omeškania.
2. Objednávateľ je oprávnený uplatniť voči Poskytovateľovi zmluvnú pokutu vo výške 25 % z ceny diela uvedenej v článku IV, bod 1 a náhradu škody, ak neboli dodržané podmienky úplného prístupu k účtovníctvu zhotoviteľa alebo sa preukáže, že pri získaní zákazky sa zhotoviteľ dopustil konania, ktoré je možné označiť ako kolúzne správanie, alebo iným nedovoleným spôsobom ovplyvnil výber úspešného uchádzača, a to najmä v prípade ak bude Objednávateľ povinný v dôsledku týchto skutočností vrátiť poskytnutý projektový grant alebo jeho časť.

# Článok IX. Záverečné ustanovenia

1. Zmluva o dielo nadobúda platnosť dňom podpísania oprávnenými zástupcami zmluvných strán a účinnosť dňom nasledujúcim po dni jej zverejnenia na web stránke Mesta Brezno a po splnení odkladacej podmienky, ktorá spočíva v tom, že dôjde k schváleniu procesu verejného obstarávania zo strany Správcu programu SK-Klíma, a to momentom doručenia kladnej hodnotiacej správy z kontroly verejného obstarávania.
2. Zmeny a doplnky tejto Zmluvy je možné robiť len vo forme písomných a očíslovaných dodatkov k tejto Zmluve podpísanými obidvomi zmluvnými stranami.
3. Zmluvné strany sa zaväzujú riešiť spory vyplývajúce z tejto Zmluvy prednostne formou dohody prostredníctvom zástupcov svojich štatutárnych orgánov.
4. Zmluvné strany sa dohodli, že záväzkové vzťahy založené touto dohodou, ako aj záväzkové vzťahy touto dohodou výslovne neupravené sa budú riadiť príslušnými ustanoveniami Obchodného zákonníka SR a ostatnými všeobecne záväznými právnymi predpismi Slovenskej republiky.

Táto Zmluva je vyhotovená v štyroch vyhotoveniach, z ktorých Poskytovateľ obdrží jedno vyhotovenie a Objednávateľ tri vyhotovenia.

1. Účastníci Zmluvy týmto vyhlasujú, že túto Zmluvu si prečítali, jej obsahu porozumeli a Zmluva zodpovedá ich skutočnej, slobodnej a vážnej vôli, uzatvárajú ju dobrovoľne a na znak súhlasu s jej obsahom ju podpisujú.
2. Zmluvné strany sa dohodli, že komunikácia vyžadujúca písomnú formu sa bude zasielať na adresu uvedenú v časti 1 tejto Zmluvy poštou, osobne alebo emailom.
3. Neoddeliteľnou súčasťou tejto Zmluvy sú prílohy:

č. 1 Podrobná špecifikácia predmetu Zmluvy (*predkladá úspešný uchádzač v deň podpisu Zmluvy*)

č. 2 Špecifikácia ceny (*predkladá úspešný uchádzač v deň podpisu Zmluvy*)

č. 3 Zoznam subdodávateľov a podiel subdodávok (*predkladá úspešný uchádzač v deň podpisu Zmluvy*)

V .................., dňa ................... V ......................., dňa ..............

Za Poskytovateľa: Za Objednávateľa:

................................................ .........................................

 Mesto Brezno

 JUDr. Tomáš Abel PhD.

 primátor

**Príloha č. 1 ZMLUVY – Podrobná špecifikácia predmetu zmluvy**

|  |  |  |
| --- | --- | --- |
| **Parameter** | **MJ** | **Požadovaná hodnota**  |
| dĺžka realizácie | mesiac | 33 |
| miesto výkonu externého manažmentu | - | Mesto Brezno, Nám. M. R. Štefánika 1, 977 01 Brezno |
| riadenie projektu po vecnej a obsahovej stránke, | - | áno |
| dohľad nad celým procesom realizácie projektu | - | áno |
| sledovanie súladu realizácie projektu so Zmluvou, so schválenou Žiadosťou o projekt, s Právnym rámcom EF/EP/NFM, s Pravidlami implementácie, s legislatívou SR a EÚ | - | áno |
| štúdium príručky pre Prijímateľa a dokumentov týkajúcich sa projektu – Projektovej zmluvy a jej príloh, dodávateľských zmlúv, dokumentácia o zrealizovanom verejnom obstarávaní, manuály, usmernenia agentúr a pod. | - | áno |
| ústna a písomná komunikácia v anglickom jazyku | - | áno |
| kontrola plnenia stanoveného časového harmonogramu činností | - | áno |
| komunikácia (osobná/písomná) so SO/RO | - | áno |
| komunikácia s osobou/osobami zabezpečujúcimi proces verejného obstarávania | - | áno |
| komunikácia s dodávateľmi pre úspešnú realizáciu projektu | - | áno |
| komunikácia s ekonomickým oddelením prijímateľa | - | áno |
| zodpovednosť za finančné riadenie projektu a súlad s pravidlami finančného riadenia podľa platných smerníc SR a EÚ | - | áno |
| plánovanie plynulého cash-flow v projekte v súlade s plánovaným a reálnym priebehom projektu | - | áno |
| sledovanie čerpania zálohových platieb, vyčíslenie povinného spolufinancovania a zádržného a komunikácia s ekonomickým oddelením prijímateľa k včasnému prevodu finančných prostriedkov na projektový účet | - | áno |
| príprava podkladov a kontrola výstupov z účtovníctva, potrebných pri implementácii projektu v sídle prijímateľa | - | áno |
| kontrola oprávnenosti výdavkov | - | áno |
| kontrola správnosti účtovania výdavkov | - | áno |
| komunikácia s ekonomickým oddelením prijímateľa k správnosti účtovania projektu, zadávanie pokynov k úhrade faktúr, komunikácia k príprave podkladov k plynulému čerpaniu | - | áno |
| priebežné vypracovávanie jednotlivých druhov žiadostí o platbu/reportovacích správ a priebežných správ o projekte (v zmysle PpP) | - | áno |
| sledovanie plnenia indikátorov projektu | - | áno |
| kontrola plnenia záväzkov Prijímateľa vyplývajúcich z realizácie projektu | - | áno |
| vypracovanie žiadostí o zmenu a ďalších formulárov, ktoré je potrebné zasielať na SO/RO počas implementácie projektu | - | áno |
| zosúladenie postupov implementácie s aktuálne platnými dokumentmi a legislatívou | - | áno |
| príprava podkladov pre zverejnenie informácii o realizovanom projekte na webstránke Prijímateľa a ich pravidelná aktualizácia počas celej doby trvania projektu | - | áno |
| zabezpečenie publicity projektu v zmysle zmluvy o poskytnutí grantu a poskytovanie súčinnosti pri príprave propagačných materiálov | - | áno |
| príprava informácií pre webovú stránku projektu | - | áno |
| príprava podkladov pre konferencie týkajúce sa projektu | - | áno |
| účasť na zahraničných služobných cestách, ak relevantné | - | áno |
| sledovanie realizácie projektu v súlade s ustanoveniami Partnerskej zmluvy uzatvorenej medzi Prijímateľom a Partnerom Prijímateľa | - | áno |
| komunikácia s Partnerom Prijímateľa za účelom úspešnej implementácie projektu (najmä komunikácia vo veci prípravy podkladov/príloh k monitorovacím správam, žiadostiam o platbu zo strany Partnera projektu, zabezpečenie nevyhnutnej súčinnosti pri príprave podkladov zo strany Partnera projektu) | - | áno |
| sledovanie zabezpečenia cash-flow pre Partnera projektu vyplývajúceho z finančného riadenia projektu a z práv a povinností spojených s realizáciou aktivít projektu (najmä komunikácia s ekonomickým oddelením Prijímateľa) | - | áno |
| súčinnosť Prijímateľovi pri výkone finančnej kontroly na mieste zo strany Poskytovateľa/ audity (Orgány auditu) | - | áno |
| plnenie ďalších úloh priamo súvisiacich s bezproblémovou implementáciou projektu | - | áno |
| zabezpečenie archivácie celej dokumentácie projektu | - | áno |

**Príloha č. 2 zmluvy – Špecifikácia ceny**

|  |  |  |  |
| --- | --- | --- | --- |
| **Názov položky** | **Cena spolu v EUR bez DPH** | **DPH** | **Cena spolu v EUR****s DPH** |
| Akčný plán a opatrenia mesta Brezna zamerané na zmiernenie dôsledkov zmeny klímy – externý manažment (1 celok) |  |  |  |
| **SPOLU**  |  |  |  |  |

**Príloha č. 3 zmluvy – Zoznam subdodávateľov**

**Zoznam subdodávateľov**

|  |  |  |  |  |
| --- | --- | --- | --- | --- |
| *Pol.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa v rozsahu:* *meno a priezvisko, adresa pobytu, dátum narodenia* | *Predmet dodávok, prác alebo služieb* | *Podiel na celkovom objeme diela (%)* |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

V prípade potreby je možné doplniť strany tejto prílohy.